สุธรรม แสงประทุม

สุธรรม แสงประทุม (เกิด 26 ตุลาคม พ.ศ. 2496) สมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทยเพื่อไทยดึง “สุธรรม-กิตติ”กลับช่วยงาน-อ้างรธน.บีบย้ายพรรค ประธานขับเคลื่อนนโยบายพรรคเพื่อไทย อดีตรัฐมนตรีหลายกระทรวง ผู้ร่วมก่อตั้งพรรคไทยรักไทย อดีตประธานกรรมการบริษัท อสมท จำกัด (มหาชน) อดีตเลขาธิการศูนย์กลางนิสิตนักศึกษาแห่งประเทศไทย

 ประวัติ 
สุธรรมเกิดเมื่อวันที่ 26 ตุลาคม พ.ศ. 2496 ที่ตำบลไสหมาก อำเภอเชียรใหญ่ จังหวัดนครศรีธรรมราช เป็นบุตรของริน (บิดา) และเตี้ยน (มารดา) สุธรรมสำเร็จการศึกษานิติศาสตร์บัณฑิต จากจุฬาลงกรณ์มหาวิทยาลัยเมื่อปี พ.ศ. 2526 เคยดำรงตำแหน่งเลขาธิการศูนย์กลางนิสิตนักศึกษาแห่งประเทศไทย ระหว่าง พ.ศ. 2517 – พ.ศ. 2519 โดยเข้าเป็นองค์กรหลัก ในการชุมนุมขับไล่พระถนอม สุกิตติขจโรออกจากประเทศไทย ซึ่งนำไปสู่เหตุนองเลือด เมื่อวันที่ 6 ตุลาคม พ.ศ. 2519 และหลังจากสำเร็จการศึกษา จึงเริ่มทำงานเป็นทนายความ

ต่อมาในปี พ.ศ. 2531 สุธรรมเข้าสู่การเมือง โดยการเป็นสมาชิกสภาผู้แทนราษฎร เขต 3 จังหวัดนครศรีธรรมราช สังกัดพรรคก้าวหน้า โดยได้รับการแต่งตั้งเป็นโฆษกพรรค และผู้ช่วยรัฐมนตรีว่าการกระทรวงเกษตรและสหกรณ์ จากนั้นในปี พ.ศ. 2535 จึงย้ายมาสังกัดพรรคพลังธรรม และได้รับแต่งตั้งเป็นโฆษกพรรค จนกระทั่งขึ้นเป็นรองหัวหน้าพรรคเมื่อปี พ.ศ. 2537 และได้รับเลือกตั้งเป็นสมาชิกสภาผู้แทนราษฎร เขต 5 กรุงเทพมหานคร (ห้วยขวาง ดินแดง คลองเตย) ในปี พ.ศ. 2538 โดยดำรงตำแหน่งรองประธานสภาผู้แทนราษฎรคนที่สอง ต่อมา สุธรรมลงสมัครรับเลือกตั้ง ส.ส.ในเขตเดิมอีกครั้ง เมื่อปี พ.ศ. 2539 แต่ไม่ได้รับการเลือกตั้ง

จากนั้นเมื่อปี พ.ศ. 2542 สุธรรมสำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และในปี พ.ศ. 2544 สุธรรมเข้าร่วมก่อตั้งพรรคไทยรักไทย โดยเข้ารับตำแหน่งรัฐมนตรีว่าการทบวงมหาวิทยาลัย รัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงมหาดไทย ในสมัยแรกของรัฐบาลทักษิณ ชินวัตร ทั้งนี้สุธรรมลงสมัครรับเลือกตั้ง ส.ส.ในระบบบัญชีรายชื่อ ทั้งในคราว พ.ศ. 2544 และคราว พ.ศ. 2548

ต่อมาเมื่อปี พ.ศ. 2551 สุธรรมถูกเพิกถอนสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ซึ่งถูกยุบในคดียุบพรรคการเมือง พ.ศ. 2549 โดยในปี พ.ศ. 2554 สุธรรมร่วมกับ อดิศร เพียงเกษ เป็นผู้ดำเนินรายการโทรทัศน์ "ตรงไปตรงมา" ทางสถานีโทรทัศน์ผ่านระบบดาวเทียมเอเชียอัปเดต ก่อนที่เฉพาะสุธรรมจะยุติการจัดรายการดังกล่าว เมื่อสิ้นสุดเดือนพฤศจิกายน พ.ศ. 2555 เพื่อเข้ารับตำแหน่งประธานกรรมการบริษัท อสมท จำกัด (มหาชน) ตั้งแต่วันอังคารที่ 4 ธันวาคมปีเดียวกันข่าวบริษัท : เลือกตั้งประธานกรรมการ และกรรมการแทนกรรมการที่ลาออก และแต่งตั้งกรรมการตรวจสอบ, ตลาดหลักทรัพย์แห่งประเทศไทย, 4 ธันวาคม 2555.

 ตำแหน่งทางการเมือง 
 14 พ.ค. 2566 - ปัจจุบัน สมาชิกสภาผู้แทนราษฎรบัญชีรายชื่อ
 24 เม.ย. 2548 - 30 พ.ค. 2550 กรรมการบริหารพรรคไทยรักไทย
 6 ก.พ. 2548 - 6 ก.พ. 2549 สมาชิกสภาผู้แทนราษฎรบัญชีรายชื่อ
 6 ต.ค. 2547 - 9 มี.ค. 2548 รัฐมนตรีช่วยว่าการกระทรวงมหาดไทย
 10 มี.ค. 2547 - 6 ต.ค. 2547 รัฐมนตรีช่วยว่าการกระทรวงศึกษาธิการ
 17 ก.พ. 2544 - 5 มี.ค. 2545 รัฐมนตรีว่าการทบวงมหาวิทยาลัย
 11 ก.ค. 2538 - 28 ส.ค. 2539 รองประธานสภาผู้แทนราษฎร คนที่ 2
 11 ก.ค. 2538 - 27 ก.ย. 2539 สมาชิกสภาผู้แทนราษฎรกรุงเทพมหานคร
 22 ก.ย. 2535 - 19 พ.ค. 2538 สมาชิกสภาผู้แทนราษฎรนครศรีธรรมราช
 24 ก.ค. 2531 - 23 ก.พ. 2534 สมาชิกสภาผู้แทนราษฎรนครศรีธรรมราช

 ยศกองอาสารักษาดินแดน 
 พ.ศ. 2548 ว่าที่นายกองเอก สุธรรม แสงประทุม ได้รับพระราชทานยศกองอาสารักษาดินแดนเป็น นายกองเอก สุธรรม แสงประทุม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ให้แก่บุคคลที่ช่วยเหลือผู้ประสบธรณีพิบัติภัย “สึนามิ”, เล่ม ๑๒๒ ตอนที่ ๒๓ ข หน้า ๒, ๓ ธันวาคม ๒๕๔๘

 อ้างอิง 

 แหล่งข้อมูลอื่น 
 ประวัติย่อ นายสุธรรม แสงประทุม

หมวดหมู่:บุคคลจากอำเภอเชียรใหญ่
หมวดหมู่:ทนายความชาวไทย
หมวดหมู่:นักการเมืองจากจังหวัดนครศรีธรรมราช
หมวดหมู่:รองประธานสภาผู้แทนราษฎรไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคก้าวหน้า (พ.ศ. 2526)
หมวดหมู่:นักการเมืองพรรคเอกภาพ
หมวดหมู่:นักการเมืองพรรคพลังธรรม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:อสมท
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน